**Tehniskā specifikācija**

**Daugavpils valstspilsētas meža kopšana 2025.gadā**

**1.Darba mērķis:**

Veidot apmeklētājiem vieglāk pieejamu mežu, izcērtot pameža kokus un krūmus, bet saglabājot ainaviski izteiksmīgākos pameža kokus un krūmus.

**2. Darba uzdevums:**

Ar Izpildītāja rīcībā esošo darba spēku un tehnisko aprīkojumu, Pasūtītāja norādītajās vietās, veikt:

- nokaltušo, izgāzto, nolauzto, nosvērušo, citādi bojāto pameža koku nelikvīdu, kuru celma caurmērs ir mazāks par 12 centimetriem, un krūmu nozāģēšanu;

- invazīvo koku nelikvīdu, kuru celma caurmērs ir mazāks par 12 centimetriem, un krūmu nozāģēšanu;

- visa izcirstā materiāla savākšanu un izvešanu uz krautuvi Pasūtītāja norādītajā vietā (attālumā no ciršanas vietas līdz 3 km) tālākai tā izmantošanai pēc Izpildītāja uzskatiem;

- darba vietu (ciršanas vietas, krautuves, pieviešanas ceļus un t.t.) sakārtošanu pēc darbu pabeigšanas.

Izpildītājs darbu uzsāk pēc Pasūtītāja rakstiskā darba uzdevuma saņemšanas, kurā tiek norādīti darba izpildes vieta, apjoms un termiņš, kā arī citi, darba veikšanai nepieciešamie, norādījumi.

**3. Izpildāmo darbu apjoms un norēķinu kārtība:**

Kopējais darba apjoms tiks noteikts, ņemot vērā vienības izcenojumu (skat. tehniskās specifikācijas 4.punktu). Kopējā līgumcena līguma darbības laikā nedrīkst pārsniegt 4000.00 EUR bez PVN. Apmaksa tiks veikta par faktiski izpildītiem darbiem.

**4. Tāmes izstrādāšana:**

Tāmē jānorāda izmaksas par koku nelikvīdu un krūmu nozāģēšanu1 ha platībā, ieskaitot izmaksas par izcirstā materiāla savākšanu, izvešanu uz krautuvi un darba vietu sakārtošanu pēc darbu pabeigšanas, ņemot vērā to, ka izcirsto materiālu Izpildītājs izmanto pēc saviem uzskatiem.

**5. Darba izpildes termiņš:**

Darba izpildes termiņš no līguma parakstīšanas dienas līdz 2025.gada 30.novembrim.

**6. Darba izpildei izvirzītās prasības:**

6.1. Pretendentam jābūt pieredzei līdzīgu darbu veikšanā pēdējo triju gadu laikā.

6.2. Veicot darbus, darba vieta jāaprīko atbilstoši darba drošības prasībām.

6.3. Darbu veikšanas laikā to veicējs nes pilnu materiālo atbildību par trešajām personām nodarītajiem materiālajiem zaudējumiem.

6.4. Saglabāt augtspejīgus vietējo sugu pameža kokus un krūmus.

6.5. Darba uzdevumā noteikto darbu izpildes gaitā nepieļaut saglabājamo koku un krūmu bojāšanu.

6.6. Izcirsto koku nelikvīdu un krūmu celmu augstums nedrīkst pārsniegt 10 cm virs zemes virsmas.

6.7. Izpildītājs nekavējoties ziņo Pasūtītājam par apstākļiem, kas kavē darba veikšanu, tālākās rīcības norādījumu saņemšanai.

6.8. Veicot darbus, ievērot vispārējās vides aizsardzības prasības, darbu veikšanas laikā aizliegts piesārņot un piegružot vidi, nelabvēlīgi ietekmēt darbu veikšanas teritorijas ainavisko un ekoloģisko stāvokli.

6.9. Izpildītājs sakopj koku nelikvīdu un krūmu ciršanas vietas, novācot ciršanas atliekas: sikzarus, mizu, stumbru atlūžņu u. tml.

6.10. Izpildītājs nodrošina izcirstā materiāla krautuves vietas sakārtošanu pēc darbu pabeigšanas, t.i., notīra krautuvi un teritoriju apkārt krautuves no izcirstā materiāla atlūzām (zari, mizas u.c.).

6.11. Izpildītājs nolīdzina krautuves vietu un pieviešanas ceļus.

**7. Darbā izmantojamā tehnika:**

7.1. Izpildītāja tehnikas vienības atbilst normatīvajos aktos noteiktajām tehniskajām prasībām.

7.2. Ar Izpildītāja rīcībā esošo tehniku jānodrošina visu pasūtītāja noteikto prasību izpilde.

**8. Darbā iesaistītais personāls:**

Darbā tiek iesaistīts normatīvajos aktos noteiktā kārtībā nodarbināts Izpildītāja personāls, kas atbildīgs par visu tehniskajā specifikācijā noteikto prasību savlaicīgu un kvalitatīvu izpildi.

**9. Izpildīto darbu pieņemšana:**

Pēc darba uzdevumā noteikto darbu izpildes tiek sastādīts nodošanas-pieņemšanas akts, kurā tiek norādīts faktiski paveikto darbu apjoms. Abpusēji parakstīts nodošanas-pieņemšanas akts ir pamats rēķina izrakstīšanai un samaksas veikšanai. Samaksa tiek veikta par faktiski izpildītiem darbiem.

Daugavpils valstspilsētas pašvaldības iestādes

„Komunālās saimniecības pārvalde” vecākais mežzinis A.Kampāns